Die Suid-Afrikaanse Weerdiens (SAWD) het ’n rooi vlak 10-waarskuwing uitgereik vir swaar reën wat na verwagting Maandag in gebiede van Mpumalanga, Limpopo, KwaZulu-Natal en Gauteng sal uitsak. Dié reën word veroorsaak deur die tropiese sikloon Eloise wat Sondag in Suid-Afrika begin woed het.
Puseletso Mofokeng, ’n weervoorspeller verbonde aan die Suid-Afrikaanse Weerdiens (SAWD), sê vlak 10 is die hoogste waarskuwingsvlak wat die weerdiens kan uitreik vir swaar reënneerslae.
“Ons waarsku inwoners oor moontlike oorstromings weens swaar reën in laagliggende gebiede. Die moontlike oorstroming van paaie kan ook vir motoriste ontwrigtend wees.”